=== Lånet ===
[[Filosof]]fen [[Lucius Annaeus Seneca|Seneca]], kejser [[Nero]]s [[mentor]] og [[formynder]], lånte ifølge [[Dio Cassius]] "''øboerne fyrre millioner sestertser, som de ikke ønskede''". Beløbet var stort nok til at finansiere fyrre [[legion]]er i et helt år. Da Prasutagus døde i år [[59]], havde han ifølge Tacitus "''indsat kejseren og sine to døtre som sine arvinger, idet han mente, at han ved en sådan føjelighed kunne give sit rige og sit hus en virkelig sikkerhed mod overgreb''". Efter keltisk lov var hans enke Boudicca lovlig [[formynder]] for sine døtre og ansvarlig for gælden. Hos kelterne kunne kvinder godt være familiens overhoved; en "[[forbandelse]]stavle" fundet i [[Bath]] nævner en vis Veloriga som sin families overhoved. Hundredvis af denne type tavler, hvor oprørte keltere opfordrer [[gud (højere væsen)|guderne]] til at straffe dem, som har bestjålet dem eller behandlet dem slet, er bevis for at britiske kvinder havde ejendom og drev forretning. Det [[Irland|irske]] Brehon-lovværk tog udgangspunkt i at kvinder havde samme ret til ejendom som mænd og kunne forlange [[skilsmisse]].<ref>Terry Jones: ''Barbarene'' (s. 56-7)</ref> Tacitus fortæller også om Cartimandua, briganternes dronning i Nordvest-England: "''I Britannien findes der ingen rangordninger, som udelukker den kvindelige linje fra [[trone]]n, eller kommandoen over hære.''" <ref>Terry Jones: ''Barbarene'' (s. 60)</ref>
Historie Død Kriminalitet